《送李文儒赴汉东教授》
宋代·苏过

自欲担簦拾紫朱，谁能碌碌守吾庐。割鲜固已夸多获，贾勇今将试有馀。

环堵未成三径业，束装惟载五车书。要令洙泗行江汉，归伴诸儒校石渠。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。